***ΣΥΝΘΕΤΙΚΗ ΕΡΓΑΣΙΑ Β’ ΤΕΤΡΑΜΗΝΟΥ ΣΤΗ ΦΙΛΟΣΟΦΙΑ***

 ***Ο ΑΡΘΟΥΡΟΣ ΣΟΠΕΝΧΑΟΥΕΡ (Arthur Schopenhauer, 1788-1860),***

 ***Η ΤΥΡΑΝΝΙΑ ΤΗΣ ΒΟΥΛΗΣΗΣ, Η ΣΩΤΗΡΙΑ ΤΟΥ ΘΑΝΑΤΟΥ***

 ***ΚΑΙ Η ΛΥΤΡΩΤΙΚΗ ΑΞΙΑ ΤΗΣ ΤΕΧΝΗΣ***

“Η μήτρα του πόνου είναι η ***βούληση,*** μία δύναμη τυφλή, απεριόριστη και ακατάπαυστη που κατακλύζει το σύμπαν και ενυπάρχει σε όλα τα όντα, έμβια ή ανόργανα. Κατά συνέπεια ο άνθρωπος έχει την ίδια επακριβώς ***ουσία*** με όλα γενικά τα όντα του φυσικού κόσμου, άρα, είναι ***ομοούσιος*** με αυτά. Η βούληση είναι σκληρός, αλλά και ιδιόρρυθμος δυνάστης: η δράση της δεν σκοπεύει κάπου συγκεκριμένα, αντιθέτως, μοναδική επιδίωξή της είναι να υπάρχει― και τίποτε άλλο πέρα από αυτό. Η δράση της εξάλλου δεν έχει όριο, ούτε χρονικό ούτε τοπικό· δε σταματά ποτέ και πουθενά. Είναι κυρίαρχη και ακατάπαυστη.

Εξαιτίας της ατέρμονης και ακατάσχετης δράσης της ο άνθρωπος είναι μοιραία ***σκλάβος των*** ***επιθυμιών του*** με αποτέλεσμα να εγκλωβίζεται σε έναν φαύλο κύκλο: μόλις αποκτήσει εκείνο που μέχρι τώρα ποθούσε, θα γεννηθεί στην ψυχή του νέος πόθος για κάτι άλλο, και αργά ή γρήγορα για κάτι άλλο και ούτω καθ’εξής.

Η μοναδική απαλλαγή από τη βούληση ως ρίζα της δυστυχίας και ό,τι αυτή συνεπάγεται είναι μόνον ο ***θάνατος.*** Εντούτοις υπάρχει μία πρόσκαιρη διαφυγή ή απόδραση: ***η Τέχνη*** που έχει την ιδιότητα να απαλύνει την οδύνη και τη θλίψη ως απόρροιες της ακατάλυτης καταδυνάστευσης της βούλησης.”

Με αφορμή και με βάση την παρατιθέμενη συνοπτική εισήγηση να συντάξετε ***μία απλή*** ***πραγματεία*** 500 περίπου λέξεων για τον *Αρθούρο Σοπενχάουερ & τη φιλοσοφία του* πάνω στα επιμέρους θέματα που παρουσιάστηκαν προηγουμένως και, ειδικότερα, στη βούληση και τη δράση της, τον φαύλο κύκλο των επιθυμιών, τον θάνατο, και τη διαφυγή της Τέχνης.

 ***Ο ΦΡΕΙΔΕΡΙΚΟΣ ΝΙΤΣΕ (Friedrich Wilhelm Nietzsche, 1844-1900),***

 ***Ο ΚΗΡΥΚΑΣ ΤΟΥ ΥΠΕΡΑΝΘΡΩΠΟΥ,***

 ***ΜΗΔΕΝΙΣΤΗΣ Ή ΡΙΖΟΣΠΑΣΤΙΚΟΣ ΜΕΤΑΡΡΥΘΜΙΣΤΗΣ;***

“Η ουσία των όντων είναι η βούληση για ***δύναμη, επικράτηση και κυριαρχία,*** η οποία ταυτοχρόνως είναι μία ***δημιουργική αρχή ή παρόρμηση*** που επαγγέλλεται την ανακαίνιση του κόσμου, την ανανέωσή του, εφόσον βέβαια καταρρίψουμε την πανάρχαια προκατάληψη ότι δήθεν η πραγματικότητα είναι αντικειμενική και κατά ταύτα δεν αλλάζει. Αντιθέτως, η πραγματικότητα είναι προϊόν δικών μας προθέσεων και επιλογών και κατά ταύτα μπορούμε να την αλλάξουμε όπως εμείς θέλουμε.

Απαραίτητη όμως προϋπόθεση είναι η ***μεταξίωση*** του ηθικού τρόπου διαβίωσής μας, δηλαδή η αντικατάσταση των παλαιών ηθικών αξιών μας με νέες. Διαχρονικά δύο τύποι ηθικής διαβίωσης διαμόρφωσαν την ηθική ζωή των ανθρώπων: ***η ηθική του δούλου και η ηθική του κυρίου.***

Παρά ταύτα ούτε ο ένας ούτε ο άλλος δεν μπορούν πλέον να εμπνεύσουν τον άνθρωπο. Αυτός χρειάζεται ένα νέο ηθικό πρότυπο που δεν μπορεί να είναι άλλο από τον ***υπεράνθρωπο*** που σημαίνει γενικά την προοπτική, το όραμα της *υπέρβασης* του σημερινού, συμβατικού μέσου ανθρώπου.

*«Ο άνθρωπος είναι ένα σχοινί, τεντωμένο ανάμεσα στο ζώο και στον υπεράνθρωπο― ένα* *σχοινί πάνω από μία άβυσσο»,* επομένως, ο άνθρωπος είναι κάτι που πρέπει να ξεπεραστεί.”

Με αφορμή και με βάση την παρατιθέμενη συνοπτική εισήγηση να συντάξετε ***μία απλή πραγματεία*** 500 περίπου λέξεων για τον *Φρειδερίκο Νίτσε & τη φιλοσοφία του* πάνω στα επιμέρους θέματα που παρουσιάστηκαν προηγουμένως και, ειδικότερα, στη βούληση για *δύναμη, επικράτηση**και κυριαρχία* ως δημιουργική αρχή ή παρόρμησηανανέωσης του κόσμου, τη *μεταξίωση* του ηθικού βίου, την ηθική του δούλου και την ηθική του κυρίου και την έννοια του υπερανθρώπου, προς τον οποίο, κατά τη γνώμη του, κατατείνει ή τουλάχιστον πρέπει ο άνθρωπος να κατατείνει.

Ο ΖΑΝ-ΠΩΛ ΣΑΡΤΡ (Jean-Paul Sartre, 1905-1980) ΚΑΙ Ο ΥΠΑΡΞΙΣΜΟΣ